ddrg/super_eurlex huggingface dataset:
6.3.

Multi-Stakeholder Group on Environmental Claims (Skupina viacerých zainteresovaných strán pre tvrdenia týkajúce sa životného prostredia). Bolo uverejnených niekoľko správ, v roku 2013 a neskôr v roku 2016. Tieto dokumenty umožnili lepšie pochopiť problém zavádzajúcich tvrdení o životnom prostredí a ovplyvnili vykonávanie smernice 2005/29/ES o nekalých obchodných praktikách. EK pracuje na aktualizácii týchto usmernení, ktoré sa majú uverejniť do konca roka 2021. V konečnom znení by sa malo bližšie objasniť uplatňovanie smernice Európskeho parlamentu a Rady 2005/29/ES Túto dynamiku presadzuje Európska komisia. Jej GR JUST v roku 2012 vytvorilo pracovnú skupinu(Skupina viacerých zainteresovaných strán pre tvrdenia týkajúce sa životného prostredia). Bolo uverejnených niekoľko správ, v roku 2013 a neskôr v roku 2016. Tieto dokumenty umožnili lepšie pochopiť problém zavádzajúcich tvrdení o životnom prostredí a ovplyvnili vykonávanie smernice 2005/29/ES o nekalých obchodných praktikách. EK pracuje na aktualizácii týchto usmernení, ktoré sa majú uverejniť do konca roka 2021. V konečnom znení by sa malo bližšie objasniť uplatňovanie smernice Európskeho parlamentu a Rady 2005/29/ES ( 10 ) , pokiaľ ide o zavádzajúce tvrdenia o životnom prostredí. V roku 2020 národné orgány na ochranu spotrebiteľa vykonali pod koordináciou EK hĺbkovú kontrolu webových sídel spoločností, ktoré tvrdili, že predávajú výrobky šetrné k životnému prostrediu. Podľa záverov tejto práce boli tvrdenia v 42 % prípadov prehnané, nepravdivé alebo zavádzajúce a podľa pravidiel EÚ by sa mohli považovať za nekalé obchodné praktiky ( 11 )
4.17.

The potential dangers of electromagnetic fields and their effect on the environment (Potenciálne nebezpečenstvo elektromagnetických polí a ich účinky na životné prostredie) je varovanie týkajúce sa vplyvu elektromagnetického znečistenia na ľudské zdravie a súbor všeobecných a osobitných odporúčaní pre konzistentný strednodobý a dlhodobý prístup k výzvam, ktoré predstavuje šírenie mobilnej komunikácie. V tomto dokumente sa zdôrazňuje potreba prijať všetky rozumné opatrenia na zníženie vystavenia elektromagnetickým poliam v súlade so zásadou „čo najnižšej rozumne dosiahnuteľnej úrovne“ V konečnej verzii uznesenia č. 1815 Rady Európy z 27. mája 2011(Potenciálne nebezpečenstvo elektromagnetických polí a ich účinky na životné prostredie) je varovanie týkajúce sa vplyvu elektromagnetického znečistenia na ľudské zdravie a súbor všeobecných a osobitných odporúčaní pre konzistentný strednodobý a dlhodobý prístup k výzvam, ktoré predstavuje šírenie mobilnej komunikácie. V tomto dokumente sa zdôrazňuje potreba prijať všetky rozumné opatrenia na zníženie vystavenia elektromagnetickým poliam v súlade so zásadou „čo najnižšej rozumne dosiahnuteľnej úrovne“ ( 16 ) , ktorá sa musí uplatniť v prípade ionizujúceho žiarenia.
2.11.

Freedom and the Media a Freedom on the Net jasne poukazujú na to, že EÚ zápasí, aby ubránila hodnoty na svojom území Svetový rebríček slobody tlače 2021 organizácie Reportéri bez hraníc, ako aj výročné správy organizácie Freedom House o slobode médií a slobode internetujasne poukazujú na to, že EÚ zápasí, aby ubránila hodnoty na svojom území ( 4 )
1.3.

V záujme zlepšenia multimodálnej dopravy Európsky hospodársky a sociálny výbor (EHSV) okrem technickej inovácie a riešenia problémov konkurencieschopnosti odporúča aj úplnú internalizáciu externých nákladov pre všetky druhy dopravy s cieľom dosiahnuť rovnaké podmienky. EHSV žiada, aby sa prijali prísne opatrenia na zabezpečenie a/alebo obnovenie európskeho systému prepravy jednotlivých vozňov, prepojenie strategickej infraštruktúry (napr. prístavov) so železničnými riešeniami, investícií do priemyselných vlečiek a zapojenie veľkých logistických podnikov do modálneho preorientovania ich tokov.
4.1.3.

V tejto súvislosti môžu sociálne a environmentálne kritériá ovplyvňovať to, ktoré MSP môžu ponúkať svoje tovary a služby. Na splnenie týchto kritérií budú musieť malé a stredné podniky významne investovať bez akejkoľvek záruky. Správne orgány musia byť preto opatrné, aby neuzatvárali zákazky primárne alebo výlučne na základe najnižšej ceny, pretože by to mohlo uškodiť MSP.
1.9.

Tvorcovia politiky by mali zabezpečiť zmysluplnú účasť občianskej spoločnosti tak, aby účasť nebola povrchná. To znamená zapojiť ju do všetkých fáz rozhodovacieho procesu. Znamená to vypočuť si názory občianskej spoločnosti počas procesu koncipovania nových právnych predpisov, projektov alebo iniciatív a pravidelne sa s ňou radiť, keď nadobúdajú konkrétnejšiu podobu, prijímajú sa a následne sa zavádzajú do praxe. S občianskou spoločnosťou sa príliš často konzultuje až vtedy, keď sú právne predpisy alebo projekty už takmer sfinalizované. Tvorcom politiky to znemožňuje prijať akékoľvek návrhy a vytvára sa tým precedens, keď sa od občianskej spoločnosti jednoducho očakáva, že automaticky odobrí návrhy, ktoré sa jej predložia.
3.12.

V tejto súvislosti má zásadný význam činnosť občianskej spoločnosti a všetkých sociálnych partnerov, ktorí podnecovaním občianskej angažovanosti a iniciovaním sociálneho dialógu môžu: podporovať stratégie v oblasti kvality života na pracovisku, a to aj v rámci kolektívnych zmlúv; navrhovať kampane zamerané na to, aby sa pracovníci zapísali do fitnes centier a/alebo športových klubov; povzbudzovať zamestnancov v oblasti športu v tom, aby chránili svoje záujmy; zaviesť prestávky v práci určené na motorickú aktivitu. Mala by sa zdôrazniť a posilniť úloha zdravotníckych pracovníkov, ako aj učiteľov pracujúcich s malými deťmi pri zvyšovaní informovanosti a propagácii športovania s cieľom vytvoriť novú kultúru, ako aj propagácii nástrojov zamestnávateľov na motiváciu k športovaniu.
3.2.

Nedávny balík Fit for 55 Európskej komisie umožňuje EÚ dosiahnuť ciele znižovania emisií skleníkových plynov, ktoré sú zakotvené v európskom klimatickom predpise. Návrhy z tohto balíka majú vplyv aj na európske odvetvia dopravy a cestovného ruchu. Tieto návrhy nedokážu zabezpečiť európsku politiku novej generácie v oblasti cestovného ruchu a dopravy, ak opatrenia nebudú navrhnuté so zreteľom na správnu politiku. Navrhované opatrenia by naopak mohli spôsobiť významné zvýšenie nákladov veľkých i malých podnikov v EÚ na dodržiavanie predpisov a uškodiť ich schopnosti konkurovať spoločnostiam z krajín mimo EÚ pôsobiacim v doprave a cestovnom ruchu, ktoré sídlia blízko hraníc EÚ, čím by sa ohrozili pracovné miesta EÚ v týchto oblastiach. Obzvlášť vážne by to zasiahlo tie regióny EÚ, ktoré sú veľmi závislé od cestovného ruchu. V prístupe novej generácie by sa preto mala venovať pozornosť vplyvu tohto legislatívneho balíka na náklady v európskych odvetviach dopravy a cestovného ruchu a malo by sa zabezpečiť, aby sa nenarušila ich (medzinárodná) konkurencieschopnosť. Len tak možno zabezpečiť európsku zamestnanosť a konkurencieschopnosť, zabrániť presunom emisií oxidu uhličitého do iných krajín a zaručiť úspech tohto prístupu novej generácie.
3.5.

Zlepšenie kvality ovzdušia v prístavoch a jej vplyv na zdravie miestnych obyvateľov je citlivou otázkou. EHSV považuje za dôležité viac rozvinúť pobrežné systémy zásobovania elektrickou energiou v riečnych a námorných prístavoch, ako to urobili v rotterdamskom prístave, aby mohli zakotvené lode bez ohľadu na svoju veľkosť vypnúť motory, pretože by to pomohlo chrániť zdravie obyvateľov a pracovníkov. Platí to aj pre výletné lode, ktoré často kotvia v centrálnych prístavných oblastiach.
V štúdii Boosting the use of artificial intelligence in Europe’s micro, small and medium-sized enterprises (Posilnenie využitia umelej inteligencie v európskych mikropodnikoch a malých a stredných podnikoch), ktorú uverejnil EHSV, sa analyzuje päť sektorov (poľnohospodárstvo, stavebníctvo, zdravotná starostlivosť, právne služby a účtovníctvo) v piatich členských štátoch (Taliansko, Francúzsko, Írsko, Rumunsko a Švédsko). Odporúčania „súboru nástrojov“ uvedeného v štúdii sú dostupné pre tvorcov politík aj pre mikropodniky a MSP.
6.3.

EHSV opakuje svoj návrh vytvoriť a rozvíjať sieť ombudsmanov pre financovanie a finančnú podporu v členských štátoch koordinovanú Európskou úniou a navrhuje, aby sa jej rozsah rozšíril na všetky zdroje financovania. EHSV takisto navrhol vytvorenie pracovnej skupiny pre likviditu MSP, ktorá by s ombudsmanmi úzko spolupracovala na monitorovaní vykonávania nových opatrení Európskej komisie zameraných na krátkodobú likviditu mikropodnikov, ktoré boli navrhnuté na úrovni EÚ aj členských štátov. Okrem toho, že sieť by pomáhala MSP pri prístupe k finančným prostriedkom, mohla by tiež pomôcť Európskej komisii pri zbere a analýze kvalitatívnych údajov s cieľom zistiť, ako sprostredkovateľské banky využívajú finančné nástroje na to, aby oslovili MSP, ktoré najviac potrebujú finančné zdroje, a prečo sa im neposkytujú úvery v súlade so zásadami upravujúcimi spätnú väzbu od bánk. Sieť by mala riešiť aj komplexnejšie spory medzi MSP a bankami, ostatnými poskytovateľmi finančných služieb a likvidity a inými subjektmi poskytujúcimi financovanie.
2.21.

EHSV sa domnieva, že je potrebná dobre štruktúrovaná diskusia na rôznych úrovniach a medzi rôznymi aktérmi s cieľom zaistiť financovanie starostlivosti o staršie osoby, ktorá bude dostupná pre všetkých. Táto problematika by sa nemala analyzovať len z hľadiska výdavkov, ale aj z hľadiska investícií. Na tento účel by sa malo zohľadniť fungovanie v jednotlivých členských štátov, ich modely financovania a rôzne možnosti pokrytia tejto starostlivosti, a to z verejných zdrojov, štátnych príspevkov alebo doplnkového financovania. Táto analýza by mala zahŕňať pozitívne externality, pokiaľ ide o úspory, ktoré môžu okrem iného vyplynúť zo zavádzania nových technológií, z investícií do politík aktívneho a zdravého starnutia alebo z podpory zdravia a prevencie chorôb, pričom cieľom bude v prvom rade vždy kvalita života.
3.5.

Okrem možností stanovených v nariadení (EÚ, Euratom) 2020/2092 by Komisia, Rada Európskej únie a Európsky parlament mali v prípade systematického porušovania zásad právneho štátu použiť akékoľvek iné sankčné prostriedky, ktoré majú k dispozícii. Patrí medzi ne najmä postup v prípade nesplnenia povinnosti podľa článku 263 ZFEÚ a postup podľa článku 7 ZEÚ. Pri uplatňovaní týchto postupov by uvedené európske inštitúcie mali tiež zabezpečiť ich čo najrýchlejšie vykonávanie a zasadzovať sa za ukladanie odrádzajúcich sankcií. Komisia by mala, najmä pokiaľ ide o uplatňovanie nariadenia (EÚ, Euratom) 2020/2092, bezodkladne vydať usmernenia, aby mohla v prípade porušenia zásad právneho štátu rýchlo reagovať. V týchto usmerneniach by Komisia mala stanoviť predovšetkým to, za akých podmienok považuje finančné sankcie za potrebné a aké finančné sankcie považuje za primerané. Rovnako by mala stanoviť, za akých podmienok začne aj postup v prípade nesplnenia povinnosti podľa článku 263 ZFEÚ alebo postup podľa článku 7 ZEÚ.
2.2.5.

Zamestnávatelia. EHSV sa domnieva, že sieť EURES by mala zamestnávateľom, ktorí ju využívajú, sprístupňovať zrozumiteľné informácie a portál by mal byť zameraný nielen na cezhraničnú mobilitu, ale aj na podporu vnútornej mobility v členských štátoch. S cieľom postaviť všetkých zamestnávateľov na rovnakú úroveň by sa mali poskytnúť jasné usmernenia na riešenie administratívnych prekážok pri nábore z iných členských štátov, ako sa uvádza v správe o hodnotení siete z roku 2019 Study supporting the ex-post EURES evaluation and the second biennial EURES report EHSV sa domnieva, že sieť EURES by mala zamestnávateľom, ktorí ju využívajú, sprístupňovať zrozumiteľné informácie a portál by mal byť zameraný nielen na cezhraničnú mobilitu, ale aj na podporu vnútornej mobility v členských štátoch. S cieľom postaviť všetkých zamestnávateľov na rovnakú úroveň by sa mali poskytnúť jasné usmernenia na riešenie administratívnych prekážok pri nábore z iných členských štátov, ako sa uvádza v správe o hodnotení siete z roku 2019 ( 10 ) . V kontexte nedostatku pracovných síl, najmä kvalifikovaných, ktorý sa vyskytuje vo všetkých členských štátoch, by sieť EURES mala poskytovať aj aktuálne informácie o nedostatku alebo nadbytku pracovnej sily v každom členskom štáte, pričom by mala podporovať a koordinovať opatrenia členských štátov zamerané na rovnomerné rozdelenie uchádzačov o zamestnanie s cieľom upevniť celoeurópsky trh práce.
1.6.

EHSV nabáda Európsku komisiu, členské štáty EÚ a aktérov sociálneho dialógu, aby zvážili iniciatívy, ktoré by mohli podnietiť rozvoj platformových družstiev, ktoré prostredníctvom nových technológií podporujú podnikateľského ducha, a to vďaka združovaniu mladých pracovníkov a podnikateľov do družstiev.
4.2.

Maloobchod významne prispieva k zberu a recyklácii odpadu. Systémy rozšírenej zodpovednosti výrobcov vychádzajú z objemu daného toku odpadu, ktorý spoločnosť produkuje na trhu, na ktorom pôsobí. Táto zodpovednosť nie je dostatočne jasná, ak obchodníci, ktorí nemajú fyzické sídlo v EÚ, dodávajú výrobky na trh EÚ, alebo ak tak robia spotrebitelia priamym dovozom. V týchto prípadoch sa odpad z výrobkov vstupujúci do toku odpadu recykluje alebo odstraňuje na náklady európskych maloobchodníkov. Týka sa to aj odpadu vytvoreného prevádzkovateľmi z tretích krajín, na ktorých sa nevzťahujú žiadne poplatky. Je potrebná intenzívnejšia spolupráca medzi systémami nakladania s odpadom z elektrických a elektronických zariadení (OEEZ) a online predajcami so sídlom mimo EÚ, ako aj kroky na oboznámenie týchto spoločností s ich povinnosťami v rámci systémov rozšírenej zodpovednosti výrobcov. Aby boli účinky online nakupovania transparentnejšie, dôležitá je aj informovanosť spotrebiteľov o recyklácii a nákladoch na ňu.
1.3.

Výbor sa domnieva, že by bolo vhodné vypracovať v skrátenej forme hodnotiacu tabuľku „nad rámec HDP“, ktorá by sa potom mohla začleniť do hodnotiacej tabuľky Európskej zelenej dohody. Na vytvorenie tejto tabuľky by sa mohol použiť model EU Doughnut by 2030 („ekonomika prstenca pre EÚ do roku 2030“), ktorý vyvinul nemecký inštitút ZOE, a ktorý by mohol zohrávať úlohu v procese európskeho riadenia, keďže by pomohol posúdiť dosiahnutý pokrok a určiť opatrenia potrebné na dosiahnuť ciele európskeho semestra. EHSV sa domnieva, že proces európskeho riadenia by mal prijať novú perspektívu zameranú na blahobyt občanov.
3.3.

Na tento účel je potrebné riadne posúdiť súčasnú zložitú situáciu odvetví náročných na zdroje a energiu spolu s vplyvom, ktorý by mohol mať pretrvávajúci charakter týchto podmienok na európske hospodárstvo ako celok. Je potrebné zohľadniť príspevok odvetví náročných na zdroje a energiu k hrubému domácemu produktu (HDP) Európskej únie spolu so skutočnosťou, že tieto odvetvia sú lídrami v inováciách, sú zodpovedné za vytváranie vysokokvalitných pracovných miest a prispievajú k dlhodobým dobrým životným podmienkam spoločnosti ako celku. Na vybudovanie silnej verejnej služby je potrebný impulz súkromného sektora. EHSV však vyjadruje znepokojenie nad nedostatočnou presnosťou niektorých už schválených národných plánov obnovy a odolnosti so zreteľom na odvetvia náročné na zdroje a energiu, keďže investície sa niekedy presúvajú do iných odvetví hospodárstva.
3.5.1.

Čína sa masívne vyzbrojuje. Táto medzičasom otvorene agresívna nová svetová mocnosť čoraz dôraznejšie hrozí dokonca aj scenárom invázie na Taiwan, snaží sa získať kontrolu nad námornými obchodnými cestami kľúčovými pre svetové hospodárstvo, v rozpore so všetkými záväzkami medzinárodného práva, ktoré sama prijala, pošliapava demokraciu a slobodu v Hongkongu a so sotva predstaviteľnou brutalitou masívne utláča moslimské obyvateľstvo vo svojich severozápadných provinciách. To nebráni Komunistickej strane Číny v tom, aby v čase kolapsu Afganistanu okamžite ponúkla Talibanu dobré vzťahy. Skutočnosť, že Západ v regióne Hindúkušu zlyhal, posilňuje Komunistickú stranu Číny v jej preferovaní multilaterálneho, no neslobodného svetového poriadku. Pojem multilateralizmu, ktorý bol doteraz vnímaný pozitívne, sa teda mení.
2.36

Používanie solárnych panelov na poľnohospodárskych budovách by umožnilo poľnohospodárom využívať zelenú elektrinu, a keďže poľnohospodárstvo je veľkým spotrebiteľom elektriny, znamenalo by to významný prínos pri energetickej transformácii. Akýkoľvek prebytok by sa mohol predať späť do siete.
4.8

Celulózo-papierenský priemysel: Očakáva sa, že v celulózo-papierenskom priemysle sa do roku 2050 kombináciou zlepšení procesov vrátane prechodu na Priemysel 4.0 spolu s investíciami do najmodernejších výrobných technológií zabezpečí zníženie emisií CO2 o 7 miliónov ton. Využitím svojich zariadení na kombinovanú výrobu tepla a elektriny (KVET) na mieste je priemysel schopný zapojiť sa do trhu s energiou využitím prebytkov nestálej výroby energie z obnoviteľných zdrojov. Súvisiace dekarbonizačné prínosy by mohli dosiahnuť až 2 milióny ton. Predpokladá sa, že ďalšou konverziou priemyselných zariadení na nízkoemisné alebo bezemisné zdroje energie sa dosiahne zníženie emisií CO2 o 8 miliónov ton. Popri niektorých prelomových koncepciách identifikovaných v projekte nazvanom Two Team Project (4), akou je technológia hĺbkových eutektických rozpúšťadiel, ktorá sa v súčasnosti vyvíja, by ďalšie inovačné a prevratné riešenia mohli doplniť úsilie o zníženie emisií CO2 približne o 5 miliónov ton.
3.7

Komisia správne poukazuje na to, že verejné investície môžu a musia podnietiť súkromné peniaze. Plán REPowerEU však nepokrýva refinancovanie príslušných verejných finančných prostriedkov. Zrušenie dotácií na fosílne zdroje by bolo jedným z prístupov, ako to zorganizovať. Ďalšou možnosťou by bolo zdanenie neočakávaných ziskov, ktoré majú pôvod vo veľkej ropnej a plynovej kríze a prejavujú sa v enormných dodatočných ziskoch, najmä pre veľké ropné spoločnosti. EHSV sa obáva, že mimoriadne vysoké zisky energetických spoločností na jednej strane a nárast energetickej chudoby spôsobený prudkým stúpaním cien energií na druhej strane sú nebezpečnými sociálnymi výbušninami. Navrhuje odčerpať tieto zisky prostredníctvom daní, poskytnúť ich ako finančnú kompenzáciu spotrebiteľom energie, napr. finančne slabším domácnostiam alebo energeticky náročným podnikom, a využiť ich na rozširovanie využívania obnoviteľných zdrojov energie a potrebnej sieťovej infraštruktúry, o čom sa už v niektorých členských štátoch diskutuje alebo ktorá sa už zavádza. Domnieva sa, že s cieľom neodrádzať energetické spoločnosti od investovania do nízkouhlíkových riešení by sa takéto zdaňovanie malo vymedziť veľmi citlivo. Vyzýva Komisiu, aby bezodkladne navrhla príslušné opatrenia.
1.10

EHSV naliehavo požaduje podporu obchodu s ekologickými riešeniami, ktoré prinášajú mikropodniky a MSP, a to aj v kontexte verejného obstarávania. Mikropodnikom a MSP by sa mali zabezpečiť rovnaké podmienky na jednotnom trhu a mal by sa im uľahčiť prístup na zahraničné trhy s ekologickými výrobkami, technológiami a službami. Pre podniky EÚ sa musí zabezpečiť konkurencieschopné podnikateľské prostredie vo vzťahu k tretím krajinám, pričom treba využívať všetky prostriedky diplomacie, a to aj v oblasti klímy, zdrojov a obchodnej politiky, a venovať osobitnú pozornosť krokom Číny a iných rozvíjajúcich sa trhov.
3.6

Investície z fondu na prispôsobenie sa zmene klímy s cieľom reagovať na prírodné katastrofy by mali dopĺňať výdavky z európskych štrukturálnych a investičných fondov, ktoré sa v súčasnosti vynakladajú na prípravu na katastrofy a predchádzanie katastrofám. Sú potrebné obrovské investície na vybudovanie odolnosti proti dôsledkom zmeny klímy, napríklad investície do výstavby hrádzí, budov odolných proti povodniam, do ochrany pred eróziou pobrežia, vybavenia na monitorovanie a zvládanie prírodných požiarov a do technológií, ktoré v oblastiach postihnutých suchom pomôžu šetriť sladkou vodou a zachytávať ju. Zatiaľ čo štrukturálne investičné fondy by sa mali využívať ex ante na zníženie možných škôd, fond na prispôsobenie sa zmene klímy by mal umožniť rýchlo reagovať v prípadoch, keď sa takýmito preventívnymi opatreniami nepodarilo určitým škodám zabrániť.
1.7

EHSV upozorňuje aj na výzvy a možné riešenia. Po prvé vznikajú obavy z uzavretia trhu. Investície sa však zakladajú aj na iných kritériách, ako je očakávaná návratnosť, ktorá môže prevládnuť nad cieľmi udržateľnosti, a existuje veľa prípadov synergií medzi záujmami investorov a iných zainteresovaných strán. V každom prípade sa nesúlad s taxonómiou nesmie považovať za škodlivý a Komisia by to mala jasne uviesť. Mal by sa klásť väčší dôraz na vplyv udržateľných investícií na činnosti reálnej ekonomiky. Po druhé vymedzenie toho, čo by malo byť zahrnuté do taxonómie, bude kontroverzné. To je presne dôvod, prečo by proces vymedzovania mal podliehať demokratickej diskusii a rozhodovaniu. Mohla by sa tak vyvinúť spoločná a spoľahlivá myšlienka udržateľnosti, na ktorú by sa mohli a mali odvolávať jednotlivé subjekty. Úspech taxonómie je spojený s jej dôveryhodnosťou a zahrnuté aktivity musia byť v súlade so všeobecne uznávaným vymedzením udržateľnosti. Po tretie sociálna taxonómia by mohla viesť k dodatočným požiadavkám na podávanie správ. EHSV vyzýva Komisiu, aby ich minimalizovala a zároveň zabránila prekrývaniu. Poradenstvo a poskytovanie služieb súvisiacich s taxonómiou zákonne oprávnenou agentúrou môže byť užitočné najmä pre malé a stredné podniky, družstvá a neziskové obchodné modely. Okrem toho by finančné inštitúcie mali byť nabádané, aby poskytovali posúdenia sociálnych vplyvov investícií, ako to v súčasnosti robia banky založené na hodnotách na celom svete.
4.6.

Podvod zostáva jedným z najväčších rizík spojených so zavedením elektronickej identifikácie. Phishingové správy, ktoré dnes všetci dostávame, sa znásobia a zacielia na najzraniteľnejšie skupiny v Európe. EHSV sa domnieva, že bezpečnostné otázky týkajúce sa tejto záležitosti neboli dôkladne vyčíslené, a vyjadruje sklamanie nad tým, že bezpečnosť budúcej digitálnej peňaženky nie je najdôležitejšou otázkou v návrhu EK, ktorým sa stanovuje rámec pre európsku digitálnu identitu. K podvodom so syntetickou identifikáciou došlo aj v iných častiach sveta, kde sú zavedené podobné systémy, a EÚ by sa mala s týmito problémami oboznámiť a riešiť ich pred zavedením. Výbor sa preto domnieva, že bezpečnosť údajov by mala byť nescudziteľná.
3.5.

Spolupráca na medzinárodných fórach: TTC by mohla poskytnúť fórum na prípravu posilnenej spolupráce v otázkach práce a zamestnanosti na medzinárodných fórach, najmä v MOP a Organizácii pre hospodársku spoluprácu a rozvoj (OECD). Táto posilnená spolupráca by mala zahŕňať podporu a presadzovanie náležitej starostlivosti. TTC by mala podporovať spoločné budovanie kapacít, najmä na podporu bezpečnosti a ochrany zdravia pri práci (BOZP) na celom svete, a rozvíjať spoločné projekty, napríklad v oblasti zdrojov inšpekcie práce v tretích krajinách. Očakávané zahrnutie dohovorov o BOZP medzi základné pracovné normy MOP by poskytlo úrodnú pôdu pre spoluprácu. Nútená práca je otázkou hlbokého spoločného záujmu a prístupy EÚ a USA, najmä pokiaľ ide o dovoz tovaru vyrobeného prostredníctvom takýchto praktík v Číne, by sa mali koordinovať. O šírení nových foriem zamestnania na celom svete, najmä práce pre platformy, vedenej spoločnosťami z USA a EÚ, by sa malo diskutovať v príslušných pracovných skupinách TTC, a mali by sa tu zahrnúť aj príspevky pracovníkov z praxe.
1.11.

EHSV rovnako navrhuje Komisii, aby sa v rámci dohôd o hospodárskom partnerstve zriadili poradné výbory. Zdôrazňuje, že úloha organizácií občianskej spoločnosti/sociálnych partnerov v dohodách o hospodárskom partnerstve je nenahraditeľná a mala by sa posilniť. V tejto súvislosti súhlasí s odporúčaniami uvedenými v stanovisku REX/536, ktoré by sa mali uplatňovať v súčasných a budúcich dohodách o hospodárskom partnerstve, a domnieva sa, že konzultačný výbor CARIFORUM je vynikajúcim príkladom osvedčených postupov, ktoré by sa mali šíriť a preberať.